Həzrəti Yusif (teleserial, 2008)

Həzrəti Yusif (, , ) — 2008-ci ildə çəkilən İran televiziya serialıdır. Serialda Yusifin atasından ayrı düşməsindən, qul olaraq satılmasından, Züleyxanın ona qarşı məhəbbətindən, kahinlərə qarşı mübarizə aparmasından, firon ilə görüşməsindən və sonda atası ilə görüşməsindən danışılır.
Həzrəti Yusif (2008)  Yoxlanılıb: 28 avqust 2014 Bu film Yusif peyğəmbərin qissəsinə tarixi-dini yanaşmaları əks etdirməklə, qədim Misirin Amarna tarixi dönəmində, IV Amenhotepin (Еxnaton, yaxud Axnatun) hakimiyyəti zamanı baş verən hadisələri canlandırır. Filmin çəkilib başa çatmasından sonra Həzrəti Yusif rolunu canlandıran Mustafa Zəmani TV kanalların mükafatlarını qazanmışdır.Həzrəti Yusif serial türkcə məlumat  Yoxlanılıb: 28 avqust 2014Həzrəti Yusif serialının heyətləri haqqında türkcə məlumat  Yoxlanılıb: 28 avqust 2014 "Həzrəti Yusif" teleserialı Türkiyədə "Star TV"Həzrəti Yusif "Star Tv" kanalında  Yoxlanılıb: 28 avqust 2014 və "Kanal 7", Azərbaycanda isə Space TV və "İnterAz TV"Həzrəti Yusif "İnterAz TV" kanalında  Yoxlanılıb: 28 avqust 2014 kanallarında yayımlanmışdır. "Həzrəti Yusif" serialının istehsal müdiri Məhəmməd Sadiq Azildir. Serialın səs operatoru Əhməd Əmiri, səs rejissoru isə Rza Nərmizadədir. "Həzrəti Yusif" televiziya serialının büdcəsi təxminən 2 milyon ABŞ dolları həcmindədir.Salahshur's daughter: "Polygamy promotion is planned in TV." Association of Iranian Women magazine. Revised on may 15, 2009."Network of Iran – the Prophet Joseph is not made to advertise Ahmadinejad." Institute of press. Revised on may 15, 2009.

 Məzmun 

Mesopotamiyadakı şəhərlərdən birində dünyaya gələn Yusif gözəlliyi ilə qısa zamanda hər kəsin marağına səbəb olur. Ancaq onun bu xüsusiyyətləri qardaşlarının qısqanclığına səbəb olur. Yusifdə zaman içində dillərə dastan gözəlliyi xaricində xariqüladə hallarda da görülməyə başlayır. Bir gün Yusif gecə vaxtı bir yuxu görür. Yusif həmin yuxunu atasına danışır. Yusif yuxusunda on bir ulduzun, Günəş və ayın özünə səcdə etdiklərini görər. Yusifin atası Həzrəti Yaqub peyğəmbər ona bu yuxunu əsla qardaşlarına danışmamasını deyir. Atası Həzrəti Yaqub yuxudan başa düşür ki, Allah taala Yusifin məqamını ucaldıb və onu ülvi bir məqama çatdıracaqdır. Əgər bu yuxu qardaşlarının qulağına çatsa, onda onun yozmasından xəbərdar olub Yusifin üstün olmasından narahat olacaqlarını və bu onları Yusifə qarşı əvvəlki həsədlərini daha da artıracağını, onu həlak etmək, əzab-əziyyət vermək üçün qəti qərara gələcəklərini hiss edir. Odur ki, onu yuxunu onlara danışmaqdan çəkindirib qadağan edir,

amma qardaşlar həm yuxunu, həm də yuxunun şərhini eşidikdə qısqanclıq atəşiylə yanmağa başlayırlar. Hətta onu öldürmək fikrinə düşürlər. Yusif qardaşlarıyla çıxdığı bir səfərdə özünü qısqanan qardaşları tərəfindən səhrada bir quyuya atılır. Qardaşları evə döndükdə atalarının onlara inanmaları üçün qoyunlardan birini kəsərək qanını Yusifin köynəyinə bulayırlar. Qardaşlar evə qayıtdıqda Yusifin qana bulaşmış köynəyini atalarına göstərərək Yusifi qurdların yediyini söyləyirlər. Həzrəti Yaqub qana bulaşmış və parçalanmamış halda saxlanılmış köynəyi görərək həmin hekayəyə inanmır. Həzrəti Yaqub bu hadisədən sonra qurdun yanına gedir ki, Yusifin həqiqətən də qurd tərəfindən yediyini öyrənsin, lakin Həzrəti Yaqub qurda baxaraq Yusifi qurd yemədiyini başa düşür. Bir müddət sonra Əzrail ancaq ölülər dünyasından xəbəri olduğu üçün Həzrəti Yaquba Yusifin sağ olduğunu söyləyir. Ancaq Yusifin həsrəti gün-gündən Həzrəti Yaqubun ürəyini dağlamaqdadır. Bu vaxt səhrada quyunun yaxınından keçən bir karvan sahibi Yusifi quyudan çıxarıb, Misirə aparır və qul olaraq satılığa çıxarır. Yusif Putifar adında sahibə satılr. Karvan sahibi əməlindən hər nə qədər peşman olsa da, onu geri qaytara bilmir. Putifar Yusifi Züleyxaya hədiyyə olaraq verir. Züleyxa isə onu oğlu kimi qəbul edir.

Yusif yavaş-yavaş Potifarın evində böyüməyə başlayır. Böyüdükcə isə başqalarının heyrətinə səbəb olur. Putifarın həyat yoldaşı olan Züleyxa ona aşiq olmağa başlayır. Züleyxa onu öz otağına çağırtdırır. Yusif otağa daxil olan zaman Züleyxa qapını bağlatdıraraq, ona eşqini bildirir. Yusif isə bundan imtina edib, otağı tərk edir. Yusif otağı tərk edən zaman Putifar onu görür. Züleyxa yalandan deyir ki, guya Yusif zorla otağına girmişdi. Birdən-birə yaxında olan bir xidmətçinin qucağındakı körpə, dil açaraq Yusifin haqlı olduğunu söyləyib, hamını heyrətləndirir, lakin Züleyxaya Yusifi zindana saldırmaq, qismət olur. Yusif burada 7 il qalır. Bu illərdə artıq IV Amenhotep vəfat etmiş, onun yerinə isə Exnaton keçmişdir. Bir gün Exnaton gecə vaxtı bir yuxu görür. Xidmətçilərindən həmin yuxunu yozmalarını istəyir. Onlar yuxunu yoza bilmirlər. Xidmətçilərdən biri zindandan Yusifi çıxartdıraraq bura gətirir. Yusif fironun yuxusunu yozur. Bundan sonra Yusif Exnatonun yaxın köməkçilərindən biri olur.

İllər keçdikdən sonra Züleyxa artıq qocalmışdır. Bir gün ona bir qadın rast gəlir. Həmin qadın Yusifin həyat yoldaşı olur. Qadın onun gözlərinin görə bilmədiyini və ağır xəstələndiyini görərək, onu saraya aparır. Fironun yanına gətirdikdə, Yusif onu tanıyır. Yusif Allahın istəyi ilə möcüzə nəticəsində onu cavanlaşdırır. Bir neçə müddət sonra isə onunla ailə həyatı qurur. Sonda Yusifin atası ilə görüşmə arzusu həyata keçir. Səhrada Yusif atasını bir ordu ilə qarşılayır. Atası isə Yusifin necə dəyişildiyini görərək heyrətlənir. Buna baxmayaraq qardaşları hələ də dəyişilməmişdi. Onların görüşməsindən bir müddət keçdikdən sonra onlar öz vətənlərinə geri dönürlər.

 Rollarda 
 Aktyor/aktrisa  Rol QeydlərMahmud Pakniyyət Həzrəti YaqubPeyğəmbərMustafa Zamani Həzrəti YusifPeyğəmbərElham HəmidiƏsnadYusifin ilk həyat yoldaşıKetayun RiahiZüleyxaPutifarın həyat yoldaşıCəfər DehqanPutifarƏzizə şəhərinin başçısı, PutifarCahanbəxş SoltaniAmenhotep IIIFiron, Exnatonun atasıHüseyn CəfəriCavan YusifYusifin uşaqlığıZehir YariBin YaminYusif kiçik qardaşıZəhra SəidiFayiqəYaqubun bacısı, Yusifin bibisiCavad TaheriMalikYusifi Firona satan karvan başçısıRəhim NovruziExnatonFiron, Amonhotep IV, Axnatun, Amenhotep III oğluFeərəhşteh SarabandiLəyaYaqubun ilk həyat yoldaşı, Yusifin analığıNəsrin NakisəDinaYaqubun yeganə qız övladıDavud ŞeyxYəhudaYusifin böyük qardaşı

 Film heyəti 
Filmin aktyor heyəti də diqqəti cəlb edir: Cəfər Dehqan (Putifar), Katayun Riyahi (Züleyxa), Mahmud Pakniyyət (Yəqub), Fərəhşteh Sarabandi (Ləya), Davud Şeyx (Yəhuda), Nəsrin Nəkisa (Dinə), Rəhim Novruzi (Exnaton), Elham Həmidi (Əsnad) və b, lakin bu filmin ən tanınmış və sevilən siması təbii olaraq baş rolun ifaçısı, "Yusif peyğəmbər" obrazını canlandıran gənc aktyor Mustafa Zamanidir. Onun istedadlı ifası, təsiredici oyunu filmin izləyiciləri tərəfindən rəğbətlə qarşılanmışdır. "Həzrət Yusif" filmi 7 il ərzində çəkilib. Film Latın Amerikası, Avropa ölkələrində, Türkiyədə və ərəb ölkələrində dünyanın müxtəlif dillərinə tərcümə edilərək yayımlanıb, yayımlandığı bütün ölkələrdə müsbət qarşılanıb. Filmin rejissoru Fərəcullah Sələhşur əslən azərbaycanlıdır. Rejissorun etirafına görə Yusif və Züleyxa obrazları üçün aktyor seçimində çətinliklərlə qarşılaşıb. Mustafa Zamanini il yarımlıq axtarışlardan sonra bir dostunun onun şəklini göstərəndə Yusif obrazını tapıb. Eləcə də Züleyxa obrazını canlandıran aktrisa Ketayun Riyahini də çətinliklə tapa bilib.Həzrəti Yusif Alkawthartv.ir saytında  Yoxlanılıb: 28 avqust 2014
Həzrəti Yusif Yusufseries.spaces.live.com saytında  Yoxlanılıb: 28 avqust 2014Həzrəti Yusif Forum.arjwan.com saytında  Yoxlanılıb: 28 avqust 2014

"Həzrət Yusif" serialında baş rol ifası üçün sınaq çəkilişində 3000 adamın içindən Yusif roluna seçilmişdir. İran televiziyası ilə bağlanmış müqaviləyə əsasən siması daima tərtəmiz və qüsursuz görünməliydi. Çəkilişlər ərzində hər gün ona 3 saat makiyaj-qrim edilirdi və rola hazırlanırdı.

Qısa zaman kəsiyində "Həzrət Yusif" filmi bütün baxış rekordlarını yenilədi və böyük uğur qazandı. Mustafa Zamani Yusif rolu ilə qüsursuz perfomansını hər kəsə göstərərək İran televiziyası tərəfindən mükafatlandırıldı.Həzrəti Yusif filmi necə çəkildi?  Yoxlanılıb: 28 avqust 2014Həzrəti Yusif teleserialının məzmunu  Yoxlanılıb: 28 avqust 2014

 Filmin çəkilişi 
Film İbrahim peyğəmbərin nəslindən olan, Yusifin və onun atası Yəqubun ayrılıq intizarından bəhs edir.Həzrəti Yusif Shiavoice.com saytında  Yoxlanılıb: 28 avqust 2014 45 seriyadan ibarət olan bu bədii serialın çəkilişləri 7 il davam etmiş və İsrail dövləti tərəfindən birmənalı qarşılanmamışdır. Fərəcullah Sələhşur müsahibəsində deyir:

"Həzrət Yusif" serialı Latın Amerikası, Avropa ölkələrində, Türkiyədə və ərəb ölkələrində dünyanın müxtəlif dillərinə tərcümə edilərək yayımlanıb. Fərəcullah Sələhşurun məlumatlara görə, film yayımlandığı bütün ölkələrdə müsbət qarşılanıb. Fərəcullah etiraf edir ki, filmin heyət üzvlərini çox çətin tapmışdır:

 Tərcümə 
İran kinematoqrafçıları tərəfindən 7 il"Həzrət Yusif" serialı haqqqında müsahibə zamanı  Yoxlanılıb: 28 avqust 2014 müddətində istehsal olunan 45 seriyalı "Həzrət Yusif" (ə) filmi peşəkar səviyyədə Azərbaycan dilinə tərcümə olunub. Filmi Azərbaycanın xalq artistləri Məmməd Səfa, İlham Əsgərov, Həmidə Ömərova, əməkdar artist Kazım Abdullayev, aktyorlar Elşən Rüstəmov, Şəfəq Əliyeva, Qədir Mirzə, Natəvan Qeybani, Pərviz Bağırov və digər 20-yə yaxın peşəkar aktyorlar səsləndiriblər. Film "CineSalam Production"da tərcümə və dublyaj olunub və filmin bütün hüquqları bu şirkətə aiddir. Teleserial ilk dəfə 2010-cu ildə dublyaj olunmağa başlamışdır. Dublyajın rejissoru Hacı Emin Abasov, tərcüməçiləri isə Hacı Süleyman Fərzəliyev və Könül xanımdır."Həzrət Yusif" serialı 7 ilə çəkilib  Yoxlanılıb: 28 avqust 2014

Filmin səsləndirmə prosesi 7 ay davam edib. 45 seriyası film 1 qabda 12 DVD olmaqla film həvəskarlarına təqdim olunur. "Yusif peyğəmbər (ə)" serialı Türk, ərəb, ingilis, fransız, urdu, ispan, və italyan dilində də dublyaj edilərək, dünyanın bir çox telekanalında nümayiş etdirilmişdir. "CIMAFilm senter"in istehsalı olan bu çoxseriyalı bədii film Azərbaycanın efir məkanında yayımlandı və Ramazan ayı boyunca tamaşaçılar tərəfindən böyük maraqla izlənildi. Filmin rejissoru Fərəcullah Sələhşurun çəkdiyi "Həzrət Məryəm", "Həzrət Musa" və "Əshabi Kəhf" çoxseriyalı filmləri də dünya xalqlarının rəğbətini qazanıb.

 İstehsal 
"Həzrət Yusif" filmi ilk dəfə olaraq 2008-ci ildə istehsal edilmişdir. Satışa çıxdığı ilk gündən başlayaraq Latın Amerikası, Avropa ölkələrində, Türkiyədə, Pakistanda urdu dilində və ərəb ölkələrində dünyanın müxtəlif dillərinə o cümlədən türk, azərbaycan, ingilis, fransız, ərəb, urdu, italyan, ispan və s. dillərə tərcümə edilərək yayımlanıb.Həzrəti Yusif Azərbaycan dilində  Yoxlanılıb: 28 avqust 2014

 Seriyalar 
Filmin ümumi bölümlərinin sayı 45-dir. Film 15 bölümdən ibarət 3 mövsümdən təşkil olunub:
 1 Mövsüm: Uşaqlıq vaxtı: Bu mövsümdə Yusifin uşaqlıq vaxtından danışılır. Qardaşları onu quyuya atır və Yusifi buradan karvansara çıxararaq saraya satır. Zaman keçdikcə Yusif böyüməyə başlayır.
 2 Mövsüm: Zindandan Saraya: Bu mövsümdə Züleyxanın Yusifə eşqə düşməsindən və onun eşqinin qəbul etməsindən ötrü Yusifi zindana atdırmasından söhbət açılır.
 3 Mövsüm: Vüslət: Bu mövsümdə Yusif Axnetanonun köməyi sayəsində vəzifəsinə geri qayıdır, Züleyxa ilə evlənməsindən və sonra atasına qovuşmasından danışılır.

 İstinadlar 

 Mənbə 
 Məhərrəmova, T. Tamaşaçı qəlbinə yol: ["Space" telekanalında yayımlanan rejissor Fərəcullah Sələhşurun çəkdiyi "Həzrəti Yusif" filminin tərbiyəvi əhəmiyyəti haqqında] //Kaspi.- 2010. — 23 sentyabr.- S. 8.

 Xarici keçidlər 
 Həzrəti Yusif İslamicmoviesdatabase.blogspot.com
 Həzrəti Yusif Forum.azeri.net 
 Həzrəti Yusif Fenomen.az 
 Həzrəti Yusif İslamaz.com 
 Həzrəti Yusif Dayaq.org 
 Həzrəti Yusif filmindən mahnılar 
 Həzrəti Yusif filmindən şəkillər 
 Mustafa Zəmaninin həyatı 
 Həzrəti Yusif İslamvehayat.com 
 Həzrəti Yusif trturkey.net 
 Həzrəti Yusif Sinemalar.com

Kateqoriya:Fərəcullah Sələhşurun filmləri
Kateqoriya:İran teleserialları
Kateqoriya:2008-ci ilin teleserialları
Kateqoriya:Fars dilində teleseriallar
Kateqoriya:Qədim Misir haqqında filmlər
Kateqoriya:İslam haqqında filmlər